***Obavijest o sudjelovanju na Dječjoj karnevalskoj povorci***

Dragi roditelji,

bliži nam se Dječja karnevalska povorka koja će se održati u subotu 8. veljače u 13:00 sati.

Stoga, slijedi nekoliko važnih informacija koje se odnose na sudjelovanje Vašeg djeteta/naše Škole u spomenutoj maškaranoj dječjoj povorci.

* Učenici i djelatnici naše škole, njih ukupno 78, nastupit će pod **rednim brojem 58.**
* Turistička zajednica Grada Rijeke šalje nam 2 autobusa, firme Autotrolej:
  + Jedan autobus predviđen je za učenike sa Škrljeva i Kukuljanova, a isti će biti u 13:30 ispred PŠ Škrljevo te u 13:40 ispred Doma na Kukuljanovu. Točno vrijeme okupljanja javit će Vam učiteljice zadužene za Vaše dijete.
  + Drugi autobus predviđen je za učenike iz Bakra i Krasice, a isti će biti u 13:30 ispred Brodokomerca na Krasici, a u 13:45 ispred Baškotarne u Bakru. Točno vrijeme okupljanja javit će Vam učiteljice zadužene za Vaše dijete.
* Po dolasku u Rijeku (na Žabicu), okupit će se svi sudionici iz OŠ Bakar te ćemo zajedno krenuti ka Gatu Karoline Riječke i Putničkoj obali gdje je okupljalište i polazišna točka svih karnevalskih grupa.
* „Po formiranju karnevalske povorke, karnevalske grupe kretat će se po sljedećoj trasi: Riva – Trg 111. brigade Hrvatske vojske – Trg RH – Korzo – Scarpina – Jelačićev trg – Ribarska – Grobnička riva (EX port Delta).“
* Ukupno ćemo nastupiti na 5 pozornica, a pri dolasku u Ex port Deltu, gdje se nalazi i posljednja pozornica, svi sudionici dobit će okrjepu (sok i krafnu).
* Na stranici: <https://www.rijecki-karneval.hr/djecja_karnevalska_povorka?tab=korisne-informacije> pod *Upute za karnevalske grupe,* između ostalih, nalazi se i sljedeća informacija namijenjena roditeljima: „Apeliramo (svim odgajateljima/nastavnicima) da se roditeljima posebno naglasi da neće moći ući u prostor EX port Delta (kapacitet prostora nije dovoljan) te da su djeca potpuno sigurna i pod kontrolom. Ukoliko roditelji ne žele ostaviti djecu u prostoru EX port Delta (s odgajateljima/nastavnicima) molimo da ih ne uključuju u povorku.“
* Po završetku okrjepe, svi sudionici OŠ Bakar zajedno će izaći iz prostora EX port Delta, gdje će roditelji koji zaokružeu **privoli** *DA* će nakon povorke preuzeti dijete moći to i učiniti uz prethodno konzultiranje s učiteljicom zaduženom za njihovo dijete.
* Ukoliko nećete preuzeti svoje dijete nakon završetka povorke, isto će se zajedno s djelatnicima škole vratiti u svoje mjesto (Bakar, Krasica, Škrljevo i Kukuljanovo).
* Turistička zajednica Grada Rijeke zamolila je povratnu informaciju koliko će djece preuzeti roditelji, a koliko njih će se svojim kućama vratiti autobusom u pratnji djelatnika, kako bi prema potrebi organizirali jedan ili dva autobusa.

Ljubazno Vas molimo da se svi zajedno držimo ovih uputa, kako bi našim učenicima i svima nama ovaj poseban događaj prošao u što ljepšem i ugodnijem ozračju.

S poštovanjem,

učiteljice OŠ Bakar